প্রতিবাদে বাড়ি-গাড়ি ও দোকান ভাঙচুর করেছে ছাত্রলীগ কর্মীরা  কাজী দীপু, মুন্সীগঞ্জ থেকে: মুন্সীগঞ্জের হরগঙ্গা কলেজ ক্যাম্পাসে গতকাল রোববার বিএনপি কর্মীদের হাতে কলেজ ছাত্রলীগের সহ-সভাপতি মেহেদী হাসান, রনি ও মাঈনউদ্দিন ছুরিকাহত হওয়ার জের ধরে উত্তেজিত ছাত্রলীগ কর্মীরা শহরের খালইস্ট ও পুলিশ সুপারের বাসভবনের কাছে মাঠপাড়া এলাকায় হামলা চালিয়ে প্রায় ১২টি বাড়িঘর, ৬টি ব্যবসা প্রতিষ্ঠান ও ১২টি গাড়ি ভাঙচুর করেছে।  এতে মহিলা ও শিশুসহ ছাত্রলীগ এবং বিএনপির ২০ জন আহত হয়েছে। এ সময় ক্ষতিগ্রস্ত পরিবারসহ শহরে আতঙ্ক ছড়িয়ে পড়ে। খবর পেয়ে ম্যাজিস্ট্রেটের নেতৃত্বে পুলিশ মোতায়েন করে পরিস্থিতি নিয়ন্ত্রণ করা হয়।